(เอกสารแนบ 3)

รายงานของคณะกรรมการตรวจสอบปี 2550

Audit Committee Report

เรียน ท่านผู้ถือหุ้น

คณะกรรมการตรวจสอบบริษัท พร็อพเพอร์ตี้ เพอร์เฟค จำกัด (มหาชน)
ประกอบด้วยกรรมการอิสระจำนวน 3 ท่าน โดยมี ดร.ธวัชชัย นาคะตะ เป็นประธาน ดร.ธรรมนูญ
อานันโทไทย และ นายสมศักดิ์ โตรักษา เป็นกรรมการ

เมื่อวันที่ 30 เมษายน 2550 ดร.ธวัชชัย นาคะตะ
ได้ขอลาออกจากการเป็นประธานกรรมการตรวจสอบ
โดยจะขอรับตำแหน่งประธานกรรมการเพียงตำแหน่งเดียวเพื่อให้เป็นไปตามหลักการกำกับดูแลกิจการที่ดี
ซึ่งที่ประชุมสามัญผู้ถือหุ้นประจำปี 2550 ได้มีมติแต่งตั้งนายวีระยุค พันธุเพชร
ให้ดำรงตำแหน่งประธานคณะกรรมการตรวจสอบ มีผลตั้งแต่วันที่ 30 เมษายน 2550

ในรอบปี 2550
คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัทฯ
โดยได้จัดให้มีการประชุม 7 ครั้ง
โดยเป็นการประชุมร่วมกับฝ่ายจัดการเพื่อให้ฝ่ายจัดการนำเสนอผลการดำเนินงาน
การบริหารความเสี่ยง ปัญหา อุปสรรคในการดำเนินงาน
โดยสามารถสรุปกิจกรรมที่สำคัญของคณะกรรมการตรวจสอบได้ดังนี้

  1. สอบทานงบการเงินรายไตรมาส งบการเงินประจำปี และงบการเงินรวมของบริษัทฯประจำปี
  2550
  คณะกรรมการตรวจสอบได้สอบทานงบการเงินร่วมกับผู้บริหารและผู้สอบบัญชีเพื่อให้มั่นใจได้ว่างบการเงินได้จัดทำขึ้นอย่างถูกต้องเหมาะสม
  มีการปฏิบัติตามมาตรฐานการบัญชีและกฎระเบียบที่เกี่ยวข้อง ระบบบัญชีมีความถูกต้องน่าเชื่อถือ
  ดูแลให้มีการเปิดเผยข้อมูลในงบการเงินอย่างเพียงพอและทันเวลา
  เพื่อเป็นประโยชน์ต่อนักลงทุนและผู้ใช้งบการเงินในการตัดสินใจลงทุน

  2. สอบทานการบริหารความเสี่ยง
  คณะกรรมการตรวจสอบได้สอบทานระบบการประเมินความเสี่ยงของบริษัทฯ
  ให้ความคิดเห็นเกี่ยวกับมาตรการในการจัดการความเสี่ยงของบริษัทฯในระดับองค์กร
  ประเมินปัจจัยความเสี่ยงของธุรกิจในภาพรวมเพื่อให้มั่นใจได้ว่าบริษัทฯสามารถบริหารความเสี่ยงให้ลดลงอยู่ในระดับที่ยอมรับได้
  และสามารถบรรลุวัตถุประสงค์ของบริษัทฯ

  3. สอบทานการกำกับดูแลกิจการที่ดี
  คณะกรรมการตรวจสอบได้กำกับดูแลให้บริษัทฯมีการเปิดเผยข้อมูลอย่างโปร่งใส
  ปฏิบัติตามกฎหมายว่าด้วยหลักทรัพย์และตลาดหลักทรัพย์
  และกฎหมายที่เกี่ยวข้องกับธุรกิจของบริษัทฯ
  รวมถึงสอบทานรายการที่มีความเกี่ยวโยงกันหรือมีความขัดแย้งทางผลประโยชน์
  โดยแสดงความเห็นว่ารายการดังกล่าวได้ดำเนินการอย่างสมเหตุสมผล
  คำนึงถึงประโยชน์ของผู้ถือหุ้น
  เพื่อให้มั่นใจได้ว่าเป็นรายการที่ดำเนินการตามเงื่อนไขทางธุรกิจปกติ

  4. สอบทานการประเมินระบบการควบคุมภายใน คณะกรรมการตรวจสอบได้สอบทานให้บริษัทฯ
  มีระบบการควบคุมภายในที่เหมาะสม
  มีการดำเนินงานเพื่อบรรลุวัตถุประสงค์ของการควบคุมภายใน
  ในด้านประสิทธิภาพและประสิทธิผลของการใช้ทรัพยากร มีระบบการป้องกันเพื่อลดความผิดพลาด
  ความเสียหาย และการสิ้นเปลืองจากการใช้ทรัพยากรของบริษัทฯ
  รายงานทางการเงินมีความน่าเชื่อถือ
  ซึ่งผู้สอบบัญชีของบริษัทฯได้ให้ความเห็นสอดคล้องกันว่าผลการประเมินระบบการควบคุมภายในของบริษัทฯไม่พบข้อบกพร่องที่เป็นสาระสำคัญที่จะกระทบต่อความถูกต้องและความน่าเชื่อถือของงบการเงินของบริษัทฯ

  5. กำกับดูแลงานตรวจสอบภายใน
  คณะกรรมการตรวจสอบได้พิจารณาให้ความเห็นชอบแผนงานตรวจสอบประจำปีของสำนักตรวจสอบภายใน
  รับทราบรายงานผลการประเมินระบบการควบคุมภายในประจำปี 2550
  ตามแผนงานที่ได้รับอนุมัติไว้
  กำกับดูแลการปฏิบัติงานตรวจสอบภายในให้เป็นไปอย่างมีประสิทธิภาพ
  ประสิทธิผลเพียงพอกับระดับความเสี่ยงที่ยอมรับได้ เหมาะสมกับสภาพแวดล้อมที่เปลี่ยนแปลงไป
  กำหนดภารกิจในการตรวจสอบเพื่อมุ่งเน้นในเชิงป้องกันความเสี่ยงที่อาจจะเกิดขึ้น
  รวมถึงมีการติดตามให้บริษัทฯมีการดำเนินการแก้ไขตามข้อเสนอแนะในรายงานผลการประเมินระบบควบคุมภายในในประเด็นที่มีนัยสำคัญ
  นอกจากนี้คณะกรรมการตรวจสอบได้มีการสื่อสารในด้านความสำคัญและบทบาทของคณะกรรมการตรวจสอบและหน่วยงานตรวจสอบภายในให้กับผู้บริหารทุกหน่วยงานในบริษัทฯรับทราบเพื่อสร้างความเข้าใจอันดีและพัฒนาการปฏิบัติงานตรวจสอบภายในให้มีประสิทธิผลยิ่งขึ้น

  6. สอบทานระบบการติดตามและประเมินผลการดำเนินงานของบริษัทฯ
  คณะกรรมการตรวจสอบมีการสอบทานผลการปฏิบัติงานของบริษัทฯ
  เพี่อให้มั่นใจได้ว่าบริษัทฯมีการปฏิบัติตามเป้าหมายที่วางไว้
  และมีการปรับปรุงแก้ไขการดำเนินงานให้สอดคล้องกับสถานการณ์ที่เปลี่ยนแปลงไป
  และสนับสนุนให้บริษัทฯกำหนดวิธีการวัดผลการปฏิบัติงานหรือตัวชี้วัดผลการดำเนินงานให้ชัดเจนยิ่งขึ้น
  รวมถึงสอบทานให้บริษัทฯมีการติดตามการปฏิบัติตามระบบการควบคุมภายในอย่างต่อเนื่องและเป็นส่วนหนึ่งของกระบวนการปฏิบัติงานตามปกติของฝ่ายบริหาร
  ตลอดจนผู้มีหน้าที่เกี่ยวข้อง

  7.
  นำเสนอข้อมูลทางวิชาการที่เกี่ยวข้องกับธุรกิจพัฒนาอสังหาริมทรัพย์ทั้งจากภายในประเทศและต่างประเทศ
  และให้ข้อเสนอแนะแก่บริษัทฯในด้านการเงิน ด้านการบัญชี ด้านกฎหมาย และด้านวิศวกรรม
  เพื่อให้บริษัทบรรลุเป้าหมายทางธุรกิจที่กำหนดไว้

  8. พิจารณา คัดเลือกผู้สอบบัญชี คณะกรรมการตรวจสอบได้พิจารณาคัดเลือกผู้สอบบัญชี
  โดยพิจารณาความเป็นอิสระของผู้สอบบัญชี ความเหมาะสมในการกำหนดค่าตอบแทน
  เพื่อให้ความเห็นต่อคณะกรรมการบริษัทฯในการขออนุมัติต่อที่ประชุมสามัญผู้ถือหุ้นให้แต่งตั้ง บริษัท
  สำนักงาน เอินส์ท แอนด์ ยัง จำกัด เป็นผู้สอบบัญชี ประจำปี 2551

คณะกรรมการตรวจสอบได้รายงานผลการประชุมทุกครั้งให้คณะกรรมการบริษัทฯทราบอยู่อย่างต่อเนื่องและขอเรียนให้ทราบว่าได้ปฏิบัติงานที่ได้รับมอบหมายในฐานะคณะกรรมการตรวจสอบอย่างอิสระ
ด้วยความรู้ ความสามารถ ตลอดจนได้ให้ความเห็นต่างๆแก่ทุกฝ่ายอย่างตรงไปตรงมา
เพื่อประโยชน์ต่อบริษัทฯ ผู้ถือหุ้นทุกราย และผู้มีส่วนได้เสียอื่นๆ อย่างเหมาะสมแล้ว

(นายวีระยุค พันธุเพชร)

ประธานคณะกรรมการตรวจสอบ

25 กุมภาพันธ์ 2551

(เอกสารแนบ 4)

รายงานความรับผิดชอบของคณะกรรมการบริษัทต่อรายงานทางการเงิน

งบการเงินของบริษัทพร็อพเพอร์ตี้ เพอร์เฟค จำกัด (มหาชน) และบริษัทย่อย
ได้จัดทำขึ้นตามมาตรฐานการบัญชีที่กำหนดในพระราชบัญญัติวิชาชีพบัญชี พ.ศ. 2547
และการแสดงรายการในงบการเงินได้ทำขึ้นเพื่อให้เป็นไปตามข้อกำหนดในประกาศกรมพัฒนาธุรกิจการค้าลงวันที่
14 กันยายน 2544 ออกตามความในพระราชบัญญัติการบัญชี พ.ศ. 2543
รวมทั้งการปรับปรุงวิธีปฏิบัติตามสภาวิชาชีพบัญชีได้ออกประกาศสภาวิชาชีพบัญชีฉบับที่ 9/2550 ฉบับที่
38/2550 และฉบับที่ 62/2550 เกี่ยวกับมาตรฐานการบัญชี

คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการที่ไม่เป็นผู้บริหาร
เป็นผู้ดูแลรับผิดชอบเกี่ยวกับการรายงานทางการเงินว่า
มีการปฏิบัติตามมาตรฐานการบัญชีและกฎระเบียบที่เกี่ยวข้อง
มีการเปิดเผยข้อมูลในงบการเงินอย่างเพียงพอและทันเวลารวมทั้ง
มีระบบการควบคุมภายในกำกับดูแลงานตรวจสอบภายใน
และความเห็นของคณะกรรมการตรวจสอบปรากฏในรายงานของคณะกรรมการตรวจสอบซึ่งแสดงไว้ในรายงานประจำปี

คณะกรรมการบริษัท รับผิดชอบต่อรายงานทางการเงินของบริษัทพร็อพเพอร์ตี้ เพอร์เฟค
จำกัด(มหาชน)และบริษัทย่อย ที่จัดทำขึ้นเพื่อให้เกิดความมั่นใจว่าได้แสดงฐานะการเงิน รายได้
ค่าใช้จ่ายและกระแสเงินสดรวมที่เป็นจริงและสมเหตุสมผล
โดยได้จัดให้มีการบันทึกบัญชีที่ถูกต้องครบถ้วนเพียงพอที่รักษาไว้ซึ่งทรัพย์สิน
รวมทั้งมีระบบการควบคุมภายในการป้องกันการทุจริตและการดำเนินงานที่ผิดปกติ
และในการจัดทำรายงานทางการเงิน
ได้มีการพิจารณาเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
เพื่อให้สะท้อนผลการดำเนินงานที่เป็นจริงของบริษัทเป็นไปตามมาตรฐานการบัญชีที่รับรองโดยทั่วไปรวมทั้งได้มีการเปิดเผยข้อมูลสำคัญอย่างเพียงพอในหมายเหตุประกอบงบการเงินซึ่งผู้ตรวจสอบบัญชีได้แสดงความเห็นต่องบการเงินของ
บริษัทพร็อพเพอร์ตี้ เพอร์เฟค จำกัด(มหาชน)และบริษัทย่อย ในรายงานผู้สอบบัญชี

(ดร.ธวัชชัย นาคะตะ) (นายชายนิด โง้วศิริมณี)

ประธานกรรมการบริษัท ประธานเจ้าหน้าที่บริหาร